gu en en en en en en gu gu gu gu gu gu gu gu gu gu gu gu gu gu gu gu gu gu en gu en gu gu gu gu gu gu gu en de en en en en en en en en en de en en en gu gu en gu en gu en gu en en en en fa en en en gu en gu en gu en gu en gu en en en en en en nb en en ca nds es en gu en gu en en
આજે અંગારકી સંકષ્ટ ચતુર્થી રહેશે : સાથે ૨૧ ચોથનું ફળ -
ગણપતિદાદાની કૃપા પ્રાપ્ત કરવાનો અનોખો દિન
દરેક શુભ કાર્યની શરુઆત જેમના સ્મરણથી થાય છે તેવા વિધ્નહર્તા ભગવાન ગણેશજીની કૃપા મેળવવાનો શ્રેષ્ઠ દિવસ એટલે અંગારકી સંકષ્ટ ચતુર્થી. આવતીકાલે મંગળવાર અને અંગારકી ચતુર્થીનો અનોખો સંયોગ બન્યો છે, જને લઇ ગણેશભકતોમાં ભારે ઉત્સાહ અને ભકિતનો માહોલ છવાયો છે. આવતીકાલની અંગારકી ચોથ ૨૧ ચોથનું ફળ આપનારી હોઇ ગણપતિદાદાની કૃપા અને આશીર્વાદ મેળવવા આવતીકાલે અમદાવાદ શહેર સહિત રાજયભરના ગણેશમંદિરોમાં ગણેશભકતોનું ઘોડાપૂર ઉમટશે. જ્યોતિષીઓના મતે મંગળવારે રાત્રે ૯-૪૦ કલાકે ચંદ્રોદય થશે જેથી મંદિરના દ્વાર ત્યાં સુધી ખુલ્લા રહેશે. શહેરના લાલદરવાજા ખાતેના સિÂધ્ધ વિનાયક મંદિર, ધોળકા તાલુકાના કોઠ ગામે ગણપતિપુરા ખાતેના સુપ્રસિધ્ધ ગણપતિ મંદિર, મહેમદાવાદના સિÂધ્ધવિનાયક, વ†ાપુરના ગણપતિ મંદિર, શાહીબાગના ગણેશ મંદિર સહિત રાજયભરના ગણપતિ દાદાના મંદિરોમાં લાખોની સંખ્યામાં શ્રધ્ધાળુ ભકતો દાદાના દર્શનાર્થે ઉમટનાર છે ત્યારે મંદિર સત્તાધીશો દ્વારા પણ આવતીકાલની અંગારકી ચોથને લઇ દર્શનાર્થીઓ માટે દર્શનની ખાસ વ્યવસ્થા અને પ્રસાદની તૈયારીઓ કરાઇ છે. ગણેશ ભક્તોમાં અંગારકી સંકષ્ટ ચતુર્થીનું અનન્ય મહાત્મ્ય છે. શાસ્ત્રો મુજબ આ એક ચતુર્થી કરવાથી ૨૧ ચોથ કર્યાનું ફળ પ્રાપ્ત થાય છે. મંગળવારે વિક્રમ સંવત ૨૦૭૪ની ત્રીજી અને અંતિમ અંગારકી સંકષ્ટ ચતુર્થી છે. હવે આગામી અંગારકી સંકષ્ટ ચતુર્થી વિક્રમ સંવત ૨૦૭૫ના માગશર મહિનામાં ૨૫ ડિસેમ્બરે આવશે. અંગારકી સંકષ્ટ ચતુર્થી ભગવાન ગણેશજીની સાધના-આરાધના-પ્રાર્થના કરવાનો અને તેમની કૃપા-આશીર્વાદ પ્રાપ્ત કરવાનો અનેરો અવસર છે. વિધ્નહર્તા દેવાના લાખો ભક્તો અંગારકી સંકષ્ટ ચતુર્થીના દિવસે ઉપવાસ કરીને પ્રાર્થના-આરાધના સાથે ભગવાન ગણેશજીને પ્રસન્ન કરવાનો, રીઝવવાનો પ્રયાસ કરે છે. આ દિવસ ગણેશ ઉપાસના માટે પણ વિશિષ્ટ ગણવામાં આવે છે. શ્રદ્ધાળુઓ આ દિવસે ગણેશયાગ, ગણપતિ અથર્વશીર્ષ, સંકટનાશન ગણેશસ્તોત્રના જાપ કરશે. શાસ્ત્રના નિષ્ણાંતો દ્વારા જણાવ્યા મુજબ આ દિવસે શક્ય તેટલી વધુ વખત ઓમ્‌ ગં ગણપતયૈ નમઃના પાઠ કરવા જોઇએ. જા કોઇ વ્યક્તિના મહત્વના કાર્યમાં વારંવાર વિધ્ન કે મુશ્કેલી નડતી હોય તો શ્રદ્ધાપૂર્વક આ ચોથ કરવાથી તેના અટકેલા દરેક કાર્યો ભગવાન ગણપતિ દાદાની કૃપાથી પાર પડે છે અને વિધ્નહર્તા તેના માર્ગના દરેક વિધ્નો હરી લે છે. અમદાવાદના લાલદરવાજાના સિÂધ્ધવિનાયક, ગણપતિપુરાના સુપ્રસિધ્ધ ગણપતિમંદિર, મહેમદાવાદના સિÂધ્ધવિનાયક સહિતના મંદિરોમાંં ગણપતિ બાપાના દર્શન કરવા આવતીકાલે પરોઢથી જ લાખો શ્રધ્ધાળુ ભક્તોની લાંબી લાઇનો લાગી જશે. અંગારકી ચોથના દિવસે દાદાના દર્શન અને એક ઝલક માટે ગણેશભકતો રીતસરની પડાપડી કરશે. આ તમામ ગણેશ મંદિરોમાં શ્રધ્ધાળુ ભકતો માટે દર્શન, આરતી અને પ્રસાદની ખાસ વ્યવસ્થા પણ મંદિર સત્તાધીશો દ્વારા કરવામાં આવી છે. લાલદરવાજાનું સિÂધ્ધવિનાયક મંદિર આવતીકાલે અંગારકી સંકષ્ટ ચતુર્થીના સવારે ૩ વાગ્યે ખુલી જશે અને મંદિરમાં પ્રાતઃ આરતી પરોઢિયે ૩ઃ૦૫ વાગ્યે, જ્યારે સાંધ્ય આરતી સાંજે ૬ વાગ્યે થશે, રાત્રે ૧૧ વાગ્યે મંદિર બંધ થશે. જયોતિષીઓના નિર્દેશાનુસાર આવતીકાલે ગણપતિદાદાના પૂજન માટે સૂર્યોદય પહેલા ઊઠીને સ્નાન કરી લેવું. ત્યારબાદ ભગવાન ગણેશની પૂજા કરવી અને ધૂપ-દીવો કરવા તેમજ પુષ્પ, દુર્વા અને શક્ય બને તો મેવો અર્પણ કરવો અથવા મોદકનો ભોગ ચઢાવવો. સાંજની પૂજા ચંદ્રોદય બાદ કરવી જોઇએ. પૂજા દરમિયાન તલ, ગોળના લાડુ, ફૂલ, જળ, ચંદન, દીપ-ધૂપ તેમજ કેળા, સિઝનલ ફળ, શ્રીફળનો પ્રસાદ સાથ રાખવો. અંગારકી ચોથમાં ગણપતિ પૂજા દરમિયાન માતા પાર્વતીની મૂર્તિ રાખવી શુભ ગણાય છે. માતા સાથે ગણપતિનું પૂજન કરવાથી બંને ખૂબજ પ્રસન્ન થાય છે. ગણપતિ દાદાને ચંદનનું તિલક લગાવ્યા બાદ ધૂપ-દીવાથી વંદન કર્યા બાદ લાડુનો ભોગ ચડાવી પ્રસાદ વહેંચવો જોઇએ.
સિદ્ધિવિનાયક સહિતના જુદા જુદા મંદિરોમાં ભીડ રહેશ
Tagged angaraki chaturthi ganesha sankat
લિસ્ટમાં નથી તે નાગરિકોના ભાવિને લઇ ચર્ચાઓ છેડાઈ
હવે બેંગ બેંગની સિક્વલમાં રિતિક- કેટરીનાની જાડી હશે
ફાર્મસીના વિદ્યાર્થીઓ માટે જીટીયુ દ્વારા વિશેષ આદેશ
December 15, 2018 AajnoYug_admin
આસ્થા ની અધોદશા જોવા મળી અમદાવાદના રિવરફ્રન્ટ પર
August 22, 2018 AajnoYug_admin
નાનાં બાળકોને શરદીની દવાઓ આપવી અસલામત છે.
October 22, 2018 AajnoYug_admin
Leave a Reply Cancel reply
Your email address will not be published. Required fields are marked *
ભારતની લાલઆંખથી પાકિસ્તાન ફફડી ઉઠ્યું
February 25, 2019 AajnoYug_admin
ચલતી કા નામ ગાડી અને ઝડપથી દોડતી કા નામ બુલેટ ટ્રેન
February 25, 2019 AajnoYug_admin
શું વર્તમાન સરકાર પુલવામાના આતંકવાદી હુમલાનો જડબાતોડ જવાબ આપી શકશે ખરાં ?
February 25, 2019February 25, 2019 AajnoYug_admin
પેટન્ટ-ટ્રેડમાર્ક : અમેરિકા, અને ચીનથી ભારત પાછળ
February 25, 2019 AajnoYug_admin
દંપત્તિઓ માટે આઇવીએફ સેન્ટર આશીર્વાદ સમાન છે
February 25, 2019 AajnoYug_admin
Thank you for Visiting
Contact : Aajno Yug E News
Lati Bazar, N/r S.T Bus Stop,
Call:  +91 94284 12424
આપની આસપાસ ની સમસ્યા અમોને મોકલો..
Click Here to Submit
આપની કે આપના વિસ્તાર ની સમસ્યાઓ અમોને મોકલો પૂરતી માહિતી સાથે અમો તેનો યોગ્ય ઉકેલ લાવવા પ્રયન્ત કરીશું.
Aajno Yug @2018 All Rights Reserved - Website by BrandPAPA.com | Hosted by MyHostDost | Theme: News Portal by Mystery Themes.